Periéres (kráľ Sparty)

Periéres alebo Periérés ( - Periéres/iný prepis Periérés) bol v gréckej mytológii kráľ Sparty. 

Pôvod a identifikácia postavy Periéra na základe dochovaných antických textov je plná rozporov. V najstarších mýtoch bol kráľom v Messénii a pravdepodobne až neskôr ho Sparťania začlenili do genealógie spartských kráľov, aby si aj tým podložili nároky na dobytú Messéniu.

Podľa jednej verzie bol Periéres synom Aiola, ktorý vládol v Tesálii. Aiolos so svojou manželkou Enaretou mali päť dcér, Kanaku, Alkyonu, Perimédu, Kalyku, Peisidiku a sedem synov, ktorí sa všetci stali vládcami. Krétheus vládol v Iólku, Salmóneus v Salmónii, Sizyfos v Korinte, Magnes v Magnésii, Athamas v boiótskom Orchomene, Deión vo Fókide a Periéres sa stal kráľom v Messénii.Pseudo-Apollodoros, Bibliotheca, 1,7,2 – 3.

Pausanias tiež považoval Periéra za syna Aiola a píše, že sa Periéres oženil s Gorgofonou dcérou Persea a mali dvoch synov Afarea a Leukippa, ktorí sa po jeho smrti stali kráľmi v Messénii.Pausanias, Periégésis tés Hellados, 4,2,4. Gorgofóna sa potom vydala za spartského kráľa Oibala a boli rodičmi Tyndarea a Hippokoóna.Pausanias, Periégésis tés Hellados, 3,1,4. Historik Apollodóros z Atén vo dvoch pasážach tvrdí, alebo naznačuje, že jeho otec bol Aiolos, ale na inom mieste píše, že ním bol spartský kráľ Kynortas. Vyzerá to tak, akoby išlo o dve rozličné postavy. Prvý Periéres bol synom Aiola a Enarety Apollodóros z Atén, Kronika, 1,7,3.  a otcom Afarea, Leukippa, Tyndarea, a tiež Ikaria Apollodóros z Atén, Kronika, 1,9,5. a druhý bol synom spartského kráľa Kynorta a otec Oibala.Apollodóros z Atén, Kronika, 3,10,3.

 Referencie  

 Literatúra 


 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta